ZAPISNIK

sa  9. sjednice Vijeća Mjesnog odbora „August Šenoa“ održane 28. siječnja 2022.. u prostorijama MO u ulici Pavla Hatza 8, s početkom u 18 sati.
Nazočni članovi Vijeća MO: Dubravka Golubić- Krpan, Sonja Braut-Kazić, Đurđa Golubić, Robert Borenić, Pavao Babić
Vijeće MO jednoglasno prihvaća  zapisnik sa 8. sjednice Vijeća MO „August Šenoa“.
Vijeće Mjesnog odbora „August Šenoa“ jednoglasno prihvaća slijedeći:

DNEVNI RED
1. Zaključak o razrješenju predsjednice Vijeća Mjesnog odbora „August Šenoa“
2. Zaključak o razrješenju potpredsjednice Vijeća Mjesnog odbora „August Šenoa“
3. Izbor predsjednika-ce Vijeća Mjesnog odbora „August Šenoa“
4. Izbor  potpredsjednika-ce Vijeća Mjesnog odbora „August Šenoa“
5. Korištenje prostora Mjesnog odbora „August Šenoa“
6. Prijedlog imenovanja (ulice, trga) zaslužne i odgovorne građanke grada Zagreba, gđe. Ankice Lepej
7. Pitanja i prijedlozi


Ad.1. Zaključak o razrješenju predsjednice Vijeća Mjesnog odbora „August Šenoa“

Najstarija članica Vijeća Mjesnog odbora „August Šenoa“ Đurđa Golubić obavijestila je članove da je Dubravka Golubić – Krpan podnijela ostavku na funkciju Predsjednice Vijeća Mjesnog odbora „August Šenoa“, što je bivša predsjednica nadopunila kratkim objašnjenjem.

Vijeće MO donosi
ZAKLJUČAK
           o razrješenju predsjednice Vijeća Mjesnog odbora „August Šenoa“
I. Razriješena je dužnosti predsjednica Vijeća Mjesnog odbora „August Šenoa“
gđa.  Dubravka Golubić- Krpan.
      II.         Ovaj će zaključak biti objavljen na oglasnoj ploči u sjedištu Mjesnog odbora.

Ad.2. Zaključak o razrješenju potpredsjednice Vijeća Mjesnog odbora „August   Šenoa“

Članica Vijeća MO, Đurđa Golubić obavijestila članove da je ostavku podnijela i potpredsjednica Sonja Braut-Kazić. 
Vijeće MO donosi
ZAKLJUČAK
           o razrješenju potpredsjednice Vijeća Mjesnog odbora „August Šenoa“
I. Razriješena je dužnosti potpredsjednica Vijeća Mjesnog odbora „August Šenoa“
gđa. Sonja Braut-Kazić
      II.         Ovaj će zaključak biti objavljen na oglasnoj ploči u sjedištu Mjesnog odbora.


Ad.3. Izbor predsjednika-ce Vijeća Mjesnog odbora „August Šenoa“
Uslijedio je izbor novog predsjednika/ce, pa su vijećnici glasali o predloženoj Sonji Braut-Kazić. 
Vijećnici su jednoglasno izabrali Sonju Braut-Kazić za novu predsjednicu Vijeća Mjesnog odbora  „August Šenoa'.

ZAKLJUČAK
           o izboru predsjednice Vijeća Mjesnog odbora „August Šenoa“
1. Za  predsjednica Vijeća Mjesnog odbora „August Šenoa“ izabrana je 
Sonja Braut-Kazić.
      II.         Ovaj će zaključak biti objavljen na oglasnoj ploči u sjedištu Mjesnog odbora.



Ad. 4. Izbor  potpredsjednika-ce Vijeća Mjesnog odbora „August Šenoa“
Potom je uslijedio izbor novog potpredsjednika/ce, a bila je predložena Dubravka Golubić-Krpan.
Vijećnici su jednoglasno izabrali Dubravku Golubić-Krpan za potpredsjednicu Vijeća Mjesnog odbora „August Šenoa“. 
ZAKLJUČAK
           o izboru potpredsjednice Vijeća Mjesnog odbora „August Šenoa“

I. Za potpredsjednicu Vijeća Mjesnog odbora „August Šenoa“ izabrana je 
            Dubravka Golubić-Krpan.
II. Ovaj će zaključak biti objavljen na oglasnoj ploči u sjedištu Mjesnog odbora.

Ad.5. Korištenje prostora Mjesnog odbora „August Šenoa“
U ovoj točki sjednice raspravljalo se o korištenju prostora MO „August Šenoa“, budući da su svi dosadašnji korisnici, kao i mogući novi, zahtjeve trebali dostaviti do 20. siječnja 2022. s traženim podacima o svojim udrugama ili grupama građana, programu djelovanja i željenim terminima.
Osim podataka iz registra pojedinih mogućih korisnika iz kojih se vidi gdje u registrirani, s kojom se djelatnošću bave, koliko imaju članova i sličnom, osnovni kriterij za prihvaćanje pojedinih zahtjeva bio je da nude sadržaje i aktivnosti prvenstveno zanimljive i od koristi građanima s područja Mjesnog odbora „August Šenoa“ i, u širem smislu, četvrti Donji grad. 
Prihvaćeni su većina starih i nekoliko novih korisnika koji su zadovoljavali spomenute uvjete.
Članovi Vijeća su nakon temeljite rasprave jednoglasno su prihvatili stare i nove korisnike koji će prostorije Mjesnog odbora „August Šenoa“ moći koristiti godinu dana. I očekuju da će se tijekom godine javljati i drugi korisnici s kvalitetnim programima i sadržajima korisnim za građane Mjesnog odbora 2August Šenoa“ i Donjega grada.

Ad.6. Prijedlog imenovanja (ulice, trga) zaslužne i odgovorne građanke grada Zagreba, gđe. Ankice Lepej
Inicijativa MO „Mimara“ da se u spomen na gđu. Ankicu Lepej njezinim imenom nazove trokut na zapadnoj strani raskrižja Savske i Jukićeve prihvaćen je i među vijećnicima drugih Mjesnih odbora na području Donjega grada, a i vijećnici Mjesnog odbora „August Šenoa“ raspravili su taj prijedlog s naklonošću i podržali ideju da se spomenuto područje nazove imenom gđe. Ankice Lepej. A ako ne ono, da njezino ime dobije neki drugi trg ili ulica u gradu Zagrebu.
Svojim glasovima to je potvrdilo četvoro od pet vijećnika Mjesnog odbora „August Šenoa“.



Ad.7. Pitanja i prijedlozi
Povela se kratka rasprava o promjenama načina i mjesta odlaganja otpada i dogovoreno je da će vijećnici provjeriti mogućnosti pojedinih modela i uključiti se u javno savjetovanje da se za područje Donjega grada lakše pronađu primjerena rješenja.
Razgovaralo se i o manjku parkirnih mjesta za stanovnike Mjesnog odbora „August Šenoa“ i to ne samo stoga što su mnoga blokirana zbog obnova zgrada, nego iz velikog broja rezerviranih po različitim osnovama.

Sjednica je završena u 19.30 sati.
Zapisnik vodio:
Robert Borenić

U Zagrebu 28..01.2022.
Predsjednica
Vijeća MO “August Šenoa“

